कोलकाता: मशहूर बंगाली ज्योतिषी जयंत शास्त्री की जलने से मौत
मशहूर बंगाली ज्योतिषी जयंत शास्त्री की रविवार की सुबह उनके पूर्वी कोलकाता स्थित आवास पर भीषण आग की चपेट में आकर मौत हो गई।
कोलकाता: मशहूर बंगाली ज्योतिषी जयंत शास्त्री की रविवार की सुबह उनके पूर्वी कोलकाता स्थित आवास पर भीषण आग की चपेट में आकर मौत हो गई। पड़ोसियों और स्थानीय निवासियों ने देखा कि शास्त्री के केस्तोपुर बारोवरीतला निवास की दूसरी मंजिल पर आग लगी है। उन्होंने तुरंत पुलिस और फायर ब्रिगेड को सूचित किया। दो दमकल वाहनों को भेजा गया।स्थानीय लोगों ने सबसे पहले सुबह करीब 8 बजे आग की लपटों को देखा। एक अधिकारी ने कहा कि क्षेत्र में घनी आबादी के कारण अग्निशमन अभियान में बाधा आ रही थी।बाद में, शास्त्री का जला हुआ शव उनके घर के अंदर से बरामद किया गया था। बरामद शव को ईएम बायपास के नजदीकी अस्पताल ले जाया गया, जहां डॉक्टरों ने कहा कि अस्पताल लाने से पहले ही शास्त्री के शरीर का 50 प्रतिशत से अधिक हिस्सा बुरी तरह से झुलस चुका था।अग्निशमन विभाग के सूत्रों ने कहा कि भीषण आग का कारण फिलहाल पता नहीं चल पाया है।